Diari Oficial de la Generalitat Valenciana


Sumari del DOGV 6369, del 05-10-2010 (2010/9999)

Notificació de la sentència dictada en el judici ordinari número 2108/2008.
---------------------------------------------------------------------------

### Dades del document

Número de DOGV
:   6369

Data del DOGV
:   05-10-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9999


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici ordinari número 2108/2008. [2010/9999]  
Procediment ordinari 002108/2008  
Part demandant: Cantera La Torreta, SAU.  
Part demandada: Berberay Corporación, SL, i Juan Ribes Morla.   
Isabel Yagüe Ribes, secretària judicial del Jutjat de Primera Instància número 1 de Castelló de la Plana, certifique que en les actuacions de procediment ordinari 002108/2008 s'ha dictat la resolució que té el text que, literalment, és com segueix:  
«Sentència número 183/09  
Castelló de la Plana, 27 de novembre de 2009.  
Sofía Díaz García, magistrada jutgessa del Jutjat de Primera Instància número 1 d'aquesta ciutat i partit judicial, he vist les precedents actuacions de judici ordinari, registrades amb el número 2108/08 instades per la procuradora Pilar Sanz Yuste, en nom i representació de Cantera La Torreta, SAU, assistida pel lletrat Francisco Badenes-Gasset Ramos contra la mercantil Berneray Corporación, SL, i Juan Ribe Morla, exercint una acció de reclamació d'una quantitat, i resolc sobre la base dels següents:  
Antecedents de fet:   
Primer. La part actora va presentar demanda en la qual exposava que, en data 6 de febrer de 2008, Cantera La Torreta, SAU, i la mercantil demandada Bemeray Corporación, SL, van firmar un contracte de reconeixement de deute pel qual aquesta darrera reconeixia que devia a la primera la quantitat de 90.117,22 euros, dels quals 83.927,57 euros corresponien al principal de diversos efectes impagats i 6.189,65 euros a les despeses de devolució d'aquests impagats. Per al pagament d'aquesta quantitat, Berneray Corporación, SL, va lliurar tres pagarés pels imports de 27.975,86 euros dos d'aquests i un altre de 27.975,85 euros, amb venciment els dies 30 dels mesos de març, abril i maig de 2008, i un xec per un import de 6.189,65 euros corresponent a les despeses pels efectes impagats. Finalment consta que en lloc d'un xec es va lliurar també   
un pagaré. Presentats al cobrament els pagarés esmentats tots van resultar impagats i van generar unes despeses per import total de 1.277,41 euros.  
Segon. Una vegada admesa a tràmit la demanda mitjançant la interlocutòria de data 13 de gener de 2009, es va traslladar la demanda als demandats que citats a termini no van comparéixer per a contestar la demanda, per això van ser declarats en rebel·lia mitjançant la provisió de data 17 d'abril de 2009.   
En data 27 de novembre va tindre lloc la celebració de l'audiència prèvia en la qual la part actora va ratificar la demanda, i va sol·licitar com a prova la documental adjunta a les actuacions i va sol·licitar que les actuacions quedaren vistes per a dictar sentència.   
Tercer. En la substanciació d'aquest procediment s'han observat totes les formalitats de l'ordre processal.   
Fonaments jurídics  
Primer. En la aquesta relació juridicoprocessal, la part actora exercita acció de reclamació de quantitat basada en una relació contractual prèvia de reconeixement de deute a l'empara dels articles 1089, 1090, 1091, 1100, 1254 i següents, tots aquests del Codi Civil.   
Segon. De la prova practicada en les actuacions consistent en prova documental adjunta a les actuacions s'acredita que, en data 6 de febrer de 2008, l'actualment actora Cantera La Torreta, SAU, i la mercantil demandada Berneray Corporación, SL, van firmar un contracte de reconeixement de deute pel qual aquesta darrera reconeixia que devia a la primera la quantitat de 90.117,22 euros, dels quals 83.927,57 euros corresponien al principal de diversos efectes impagats i 6.189,65 euros a les despeses de devolució d'aquests impagats. Per al pagament d'aquesta quantitat, Berneray Corporación, SL, va lliurar tres pagarés pels imports de 27.975,86 euros dos d'aquests i un altre de 27.975,85 euros el tercer, amb venciment els dies 30 dels mesos de març, abril i maig de 2008, i un xec per un import de 6.189,65 euros corresponent a les despeses pels efectes impagats. Finalment consta que en lloc d'un xec es va lliurar també   
un pagaré. Presentats al cobrament els pagarés esmentats tots van resultar impagats i van generar unes despeses per import total de 1.277,41 euros. Ha sigut acreditat que no van ser pagades les quantitats esmentades i pertoca estimar la demanda íntegrament. Condemne, per tant, la mercantil Berneray Corporación, SL, i el fiador Juan Ribes Morla, a pagar 90.117,22 euros, 1.277,41 euros per despeses i a pagar els interessos pactats, el legal més tres punts.   
Tercer. Pel que fa a les costes causades en aquest procediment, en aplicació del que disposa l'article 394.1 de la Llei d'Enjudiciament Civil, en estimar-se la demanda, les costes s'han d'imposar a la part demandada.   
Vistos els preceptes legals esmentats, concordants i altres aplicables de manera especial i general al cas d'actuacions.   
Dispositiva  
Estime la demanda interposada per la procuradora Pilar Sanz Yuste, en nom i representació de Cantera la Torreta, SAU, i condemne Berneray Corporación, SL, i Juan Ribes Morla que de forma solidària paguen a l'actor la quantitat de 90.177,22 euros més els interessos pactats i 1.277,41 euros més els interessos legals; tot això amb imposició expressa de les costes causades.   
Notifiqueu aquesta resolució a les parts i indiqueu-los que contra aquesta es podrà interposar un recurs d'apel·lació dins del termini de cinc dies des que es notifique d'aquesta resolució, recurs que es prepararà davant aquest mateix Jutjat per a remetre'l posteriorment davant de l'Audiència Provincial, en la forma previnguda en els articles 457 i següents de la Llei d'Enjudiciament Civil.   
Per a la interposició del recurs d'apel·lació, de conformitat amb la Llei Orgànica 1/2009, de 3 de novembre, complementària de la Llei de Reforma de la Legislació Processal per a la Implantació de la nova Oficina Judicial, per la qual es modifica la Llei Orgànica 6/85, d'1 de juliol, del Poder Judicial, caldrà constituir un dipòsit de 50 euros en el compte de consignacions del Jutjat, que se li tornarà en el cas que el recurs siga estimat.   
Expediu una testimoniança d'aquesta resolució perquè conste en les actuacions, i porteu-ne l'original al llibre de sentències.  
Aquesta és la meua sentència, que pronuncie, mane i firme».  
La sentència anterior va ser donada, llegida i publicada per la magistrada jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe.  
Castelló de la Plana, 27 de novembre de 2010.   
Atés que es desconeix el domicili o la residència actuals de la part demandada, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència.  
Castelló de la Plana, 17 de novembre de 2010.- La secretària judicial: Isabel Yagüe Ribes.